המשרתות

המשרתות (בצרפתית: Les Bonnes) הוא מחזה פרי עטו של המחזאי הצרפתי ז'אן ז'נה. הצגת הבכורה שלו הייתה בתיאטרון האתינה בפריז ב-17 באפריל 1947, בבימויו של לואי ז'ובה. סרט נעשה על פי המחזה ויצא להקרנה בבתי הקולנוע ב-1974. ז'נה שאב את הרעיון הכללי למחזה מהאחיות פאפן, לאה וכריסטין, שרצחו באכזריות את מעבידתן ובתה בלה מאן, צרפת, 1933, למרות שהמחזה לא סיפר את סיפורן של האחיות פאפן. כוונתו המקורית של ז'נה הייתה ששחקנים גברים יגלמו את דמויותיהן של שלוש הדמויות במחזה: מאדאם והמשרתות סולאנז' וקלייר. סולאנז' וקלייר הן שתי משרתות שמשחקות בריטואלים סאדו-מזוכיסטיים כשגבירתן (מאדאם) אינה בבית. במוקד משחקי התפקידים נמצא רציחתה של מאדאם והן מחליפות ביניהן תפקידים, כשכל אחת בתורה מגלמת את דמותה של מאדאם והשנייה את דמותה של המשרתת. משחק התפקידים הפרטני גורם לכך שהפנטזיות שלהן לגבי "רציחתה" של המאדאם לעולם אינו מתגשם בסופו של הריטואל. המחזה הוצג לראשונה בבריטניה בשפה הצרפתית במכון לאמנויות מודרניות, בתחילה בתיאטרון מרקורי, בנוטינג היל גייט, לונדון. הבמאי הגרמני פטר צדק ביים, ואדוארדו פלוצי (Paolozzi ) עיצב את התפאורה. סלמה ואן דיאז גילמה את דמותה של סולאנז', אוליב גרג גילמה את דמותה של קלייר ואוריאל רוס גילמה את דמותה של מאדאם. ההפקה המשיכה והציגה בתיאטרון רויאל קורט, בטי סטוקפילד גילמה את דמותה של מאדאם ודייוויד דה בתל עיצב את התפאורה. צדק גם ביים את ההפקה הראשונה בבריטניה שנעשתה באנגלית, שהצגת הבכורה שלה נערכה ב-5 ביוני 1956 בתיאטרון מועדון ניו לינדסי. סלמה ואן דיאז שבה והייתה בתפקיד סולאנז', בעוד הייזל פנוורדן (Hazel Penwarden) הייתה בתפקיד קלייר. נייג'ל ויטאקר עיצב את התפאורה של הפקה זו. מינו וולנקיס (Minos Volanakis) ביים את המחזה בתיאטרון אוקספורד פלייהאוס ב-1963. ההפקה התחדשה ב-1964 והיא הוצגה ביחד עם מחזהו של ברטולט ברכט "היוצא מן הכלל והכלל". המחזה הוצג מחדש בתיאטרון גריניץ' ב-1973 כשהשחקנית ויוויאן מרצ'נט גילמה את דמותה של מאדאם, גלנדה ג'קסון גילמה את דמותה של סולאנז', ואילו סוזאנה יורק גילמה את דמותה של קלייר. הפקה זו צולמה כחלק מסדרת "תיאטרון הסרט האמריקאי" ((American Film Theatre ב-1974, בבימויו של מיילס, כשהצלם היה דאגלס סלוקומב. ב-2013 יככבו קייט בלאנשט ואיזבל הופר בהפקת המחזה של הסידני תיאטר קומפני. Banham, Martin, ed. 1998. The Cambridge Guide to Theatre. Cambridge: Cambridge UP. ISBN 0-521-43437-8. Chapman, Don. 2008. Oxford Playhouse: High and Low Drama in a University City. Hatfield: U of Hertfordshire P. ISBN 1-902806-87-5. Frechtman, Bernard, trans. 1963. The Maids. By Jean Genet. London: Faber. ISBN 0-571-05461-7. 1989. The Maids and Deathwatch: Two Plays. By Jean Genet. London: Faber. ISBN 0-571-14856-5. Oswald, Laura. 1989. Jean Genet and the Semiotics of Performance. Advances in Semiotics ser. Bloomington and Indianapolis: Indiana UP. ISBN 0-253-33152-8. Savona, Jeannette L. 1983. Jean Genet. Grove Press Modern Dramatists ser. New York: Grove P. ISBN 0-394-62045-3. דוד ברסלבי, ספר בימוי להצגת המשרתות מאת ג'ואן ג'נה. תל אביב : חמו"ל, 1977. ז'אן ז'נה, המשרתות, תרגום: עדה בן-נחום. תל אביב: הוצאת אור עם, תשמ"ב 1981. ורד הראל, ז'אן ז'נה ויצירתו : דיון על המשרתות ו-המרפסת : שיטה לניתוח מחזות. תל אביב: הוצאת אור עם, תשנ"ד 1994. 1. תיאטרון החאן, הצגת בכורה: 1963 יוצרים: הוצג באנגלית. בימוי, תפאורה ותלבושות - פיליפ דיסקין. שחקניות: פיית' גלוקמן, פרידה קית'. 2. תיאטרון הבימה, הצגת בכורה: 26 בנובמבר 1966 יוצרים: מתרגם - מקסים גילן, במאי - מיכאל אלמז, מעצב תפאורה ותלבושות - מיכאל אלמז. שחקניות: שושנה דואר, ציפורה פלד, גאולה נוני. 3. תיאטרון באר שבע, הצגת בכורה: 7 ביולי 1981 יוצרים: במאי - גזה פרטוש, מתרגמת - עדה בן נחום, מעצבת תפאורה ותלבושות - לידיה פינקוס-גני, מעצבת תאורה - ג'ודי קופרמן. שחקנים: קלייר - דורון תבורי, סולאנז' - יוסף אבו ורדה, מאדאם - שלמה סדן. 4. תיאטרון אנסמבל הרצליה, הצגת בכורה: 16 במאי 2011 יוצרים: מתרגם - דורון תבורי, במאית - יעל קרמסקי, מעצב תפאורה - אשרף חנא, מעצב תלבושות - אביה בש, מוזיקה מקורית: גלית פלורנץ. שחקניות: סלווה נקארה, חוה אורטמן, אודליה סגל מיכאל. 5. אנסמבל המוזות מההר, הצגת בכורה: 11 בספטמבר 2013 במאית - אולגה שצמן, עריכת מוזיקה ומוזיקה מקורית: רמי טילמן, כוריאוגרפיה: אפרת קדם שחקניות: דיצה אלגר, רנטה מיכלזון, טלי רוט-גרינולד מדיה וקבצים בנושא המשרתות בוויקישיתוף